《四狂歌》
清代·徐德宗

惠翁夙世非常人，作孽天谴磨凡尘。三日一餐不知饿，阵图撑腹充精神。

朱子市隐南郭外，黔娄闭户甘沉沦。作诗寒苦类郊岛，天骨峭立峰嶙峋。

邵君之笔走华岳，直逼李杜凌徐陈。四时键关但安卧，高春不食心无贫。

徐生家世重东海，弓裘堕去徒悲辛。不如日持一觞酒，勿误陶潜头上巾。

作者简介：徐德宗（1688-？），字于朝，号二矶，清昆山（今苏州昆山）人，徐乾学孙，赘于秦氏，遂居无锡。倜傥负奇,以诗雄于时。不得志以殁,秦鸿钧葬之惠山。二矾山人诗集6卷。